# André Chénier

### Wikipedia

André Chénier

André Chénier (30. lokakuuta 1762–25. heinäkuuta 1794) oli ranskalainen runoilija. Italialainen Umberto Giordano on säveltänyt oopperan Andrea Chénier, jonka libretto pohjaa Chénier'n elämään.

André Chénier syntyi Istanbulissa, missä hänen isänsä Louis Chénier toimi Ranskan konsulina. Hänen äitinsä Elisabeth Santi-Lomaca oli kreikkalainen. Andrén ollessa kolmevuotias, perhe muutti takaisin Ranskaan.

1783 Chénier pestautui kadetiksi ranskalaiseen rykmenttiin Strasbourgissa, muttei viihtynyt siellä pitkään vaan palasi jo samana vuonna takaisin Pariisiin perheensä luo. Siellä hän viihtyi äitinsä järjestämissä salongeissa, joissa kävivät useat tuon ajan merkittävät kirjailijat ja taiteilijat, kuten Jaques-Louis David.

1787 Ranskan Lontoon suurlähettiläs, joka oli perheen tuttu, tarjosi nuorelle runoilijalle sihteerin paikkaa ja Chénier muutti Englantiin.

Ranskan suuri vallankumous 1789 oli yllättäen nostanut hänen nuoremman veljensä kuuluisaksi poliittisten näytelmien kirjoittajaksi ja propagandistiksi. Chénier palasikin jo seuraavana vuonna Lontoosta sekasortoiseen Pariisiin. Aiemmin politiikkaan välinpitämättömästi suhtautuneesta runoilijasta tuli nyt mestarillinen satiristi ja hänen tekstejään julkaistiin Journal de Paris -lehdessä.

1794 Chénier pidätettiin erehdyksessä. Kaksi kansallisen turvallisuuden komitean agenttia tulivat pidättämään pakomatkalla olevaa markiisia, mutta löysivät vain tuntemattoman miehen ja pidättivät tämän, Andrén, joka oli sattumalta kylässä. Hänet vietiin ensin Luxembourgin ja sitten Saint-Lazaren vankilaan. Vankeusaikanaan Chénier kirjoitti kuuluisimmat runonsa. Vaikka Chénieriä vastaan nostettiin täysin keksityt syytteet, hänet tuomittiin kuolemaan ja mestattiin giljotiinilla oikeudenkäynnin jälkeen jo samana iltana. Vain kolme päivää ennen kansallisen turvallisuuden komitean johdossa olleen Robespierren syrjäyttämistä ja teloitusta.

## [muokkaa] Katso myös

- Andrea Chénier, ooppera runoilijan elämästä

Haettu osoitteesta http://fi.wikipedia.org../../../a/n/d/Andr%C3%A9_Ch%C3%A9nier_cf83.html

Luokka: Ranskalaiset runoilijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Català
- Deutsch
- English
- Français
- Hrvatski
- Русский